Õlut võib valmistada ka 3-liitristes purkides  15 liitrit keeva vett panna jahtuma. 100 g pärmi, 2-3 sl nisujahu ja 2 kg suhkrut segada omavahel kuivalt ning jätta toatemperatuuril 2 tunniks käärima. Toatemperatuurini jahtunud veele lisada 2 liitrit maltoosat ja pärmi- suhkru segu, hoolikalt segada ja panna kohe  3-liitristesse purkidesse (kokku kuus purki), jättes purgi servast paari sõrmelaiuse vaba ruumi. Purgid kaanetada plastikkaantega nii, et õhk sisse ei pääseks ja jätta ööpäevaks toasooja. Saame paraja naiste õlle. Kui aga soovime kangemat õlut, siis kääritada õlut toatemperatuuril 2-3 päeva ja viia seejärel hästi jahedasse keldrisse või laduda purgid keldri põrandale. Siiski ei tasuks sellist õlut kaua säilitada.